Louis Gabriel Ambroise Bonald
Store norske leksikon,Religion og filosofi,Filosofiens historie,Det 19. århundres filosofi
Louis Gabriel Ambroise Bonald var en fransk filosof og politisk teoretiker. Under revolusjonen flyktet han til Heidelberg, hvor han skrev et veltalende forsvar for en ytterliggående teokratisk absolutisme.
Under Napoleon vendte han tilbake til Frankrike og ledet en tid sammen med Chateaubriand utgivelsen av det rojalistiske tidsskrift Mercure de France. Under bourbonene ble han betrodd viktige embeter, men etter julirevolusjonen i 1830 trakk han seg tilbake til sitt gods, hvor han levde til sin død.Bonald er kanskje den betydeligste representant for den kirkelige og politiske reaksjon i Frankrike i tiden 1815–1830. Han var ultramontanismens fornemste teoretiker og bekjempet som politiker alle konstitusjonelle og sosiale reformer. Les mer i Store norske leksikon politisk filosofi teokrati absolutisme ultramontanisme